મોરબીના રામચોકના વોકળો સાફ નહીં કરાય તો સાવસર પ્લોટનું પાણી ત્યાં રહેતા રહેવાસીઓના ઘરમાં ઘુસી જશે. હાલમાં સાવસર પ્લોટ પાસે અયોધ્યાપુરી રોડનું કામ ચાલુ હોય રોડ ખોદી નાખવામાં આવ્યો છે. જેથી સાવસર પ્લોટ વિસ્તારનું પાણી નિકાલના અભાવે અયોધ્યાપુરી રોડ પર ભરાશે તો મોટી મુશ્કેલી સર્જાશે તો આ વિસ્તારમાં ૪ થી૫ મોટા ધર્મસ્થાનો આવેલ છે. ભક્તોને પાણીમાંથી પસાર થવું મુશ્કેલ બનશે. તેમજ મહેન્દ્રપરા વિસ્તારનો વોકળો સાફ નહીં કરાય તો માધાપર અને મહેન્દ્રપરાના લોકોના ઘરોમાં પાણી ઘુસી જશે. ત્યારે મોરબી શહેરના ઘણા વિસ્તારના નાલા અને વોકળાની સફાઈ બાકી છે. ત્યારે બાકી રહેલા વોકળાની તાત્કાલિક સફાઈ કરવામાં નહીં આવે તો જે તે વિસ્તારમાં જળબંબાકાર થવાની દહેશત ઉભી થશે મોરબી મા દર વર્ષે ચોમાસું નજીક આવે એટલે સરકારના તમામ વિભાગો દ્વારા વાવાઝોડાની સ્થિતિને પહોંચી વળવા માટે ખાસ પ્રિ-મોન્સૂન પ્લાન તૈયાર કરવામાં આવતો હોય છે. જેમાં જે તે વિભાગોને પ્લાન તૈયાર થયા પછી ૧૦૦ ટકા કામગીરી પૂર્ણ કરવાની હોય છે. પરંતુ મોરબી જિલ્લામાં પ્લાન તૈયાર થયા પછી કામગીરી સંપૂર્ણ પુરી થઇ છે કે નહીં તેની તપાસ કરવાવાળું જ કોઈ ન હોવાથી કાગળ ઉપર જ પ્રિમોન્સુન કામગીરી બતાવાતી હોય છે. મોરબીમાં ચોમાસાના આગમનની ઘડીઓ ગણાઇ રહી છે તેમ છતાં મોરબી શહેરી વિસ્તારોમાં આવેલ નાલાની સાફ સફાઈ થઈ નથી ત્યારે તંત્ર કામગીરીના દાવા કરે છે, પરંતુ નાલા માટીથી પૂરાઈ ગયા હોવાથી આગામી વરસાદમાં વરસાદી પાણીનો યોગ્ય નિકાલ થવાને બદલે પાણી અવરોધવાથી આસપાસ આવેલ રહેણાંક વિસ્તારો જળબંબાકાર થવાની ભીતિ સેવાઈ છે.